การิชได้ลงเล่นให้กับราพีทวีนทั้งหมด 81 นัด ยิงได้ 1 ประตู เขาถูกซื้อตัวไปโดยนาโปลีในอิตาลีด้วยค่าตัวห้าแสนยูโร เขาลงเล่นให้กับสโมสรนัดแรกในนัดที่พบกับตรีสตีนาเมื่อวันที่ 23 กันยายน ค.ศ. 2006 หลังจากนั้นไม่นาน วันที่ 6 ตุลาคม ค.ศ. 2006 เขาถูกเรียกติดทีมชาติออสเตรีย และได้ลงเล่นระดับทีมชาติครั้งแรกในนัดที่พบกับลิกเตนสไตน์ โดยเขาทำประตูได้ในนัดนั้น ต่อมาเขามีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2008 และได้ลงเล่นเป็นตัวจริงในรอบแบ่งกลุ่มนัดที่สามที่พบกับเยอรมนี